CELEX: 32019D0702
Language: bg
Date: 2019-04-15 00:00:00
Title: Решение (ЕС) 2019/702 на Съвета от 15 април 2019 година относно сключването, от името на Съюза, на Споразумението за въздушен транспорт между Европейската общност и нейните държави членки, от една страна, и Канада, от друга страна

8.5.2019   
               
               
                  BG
               
               
                  Официален вестник на Европейския съюз
               
               
                  L 120/1
               
            
         РЕШЕНИЕ (ЕС) 2019/702 НА СЪВЕТА
         от 15 април 2019 година
         относно сключването, от името на Съюза, на Споразумението за въздушен транспорт между Европейската общност и нейните държави членки, от една страна, и Канада, от друга страна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 6, буква а) от него,
         като взе предвид предложението на Европейската комисия,
         като взе предвид съгласието на Европейския парламент (1),
         като има предвид, че:
         
                     (1)
                  
                  
                     От името на Европейската общност и на държавите членки Комисията проведе преговори за Споразумението за въздушен транспорт между Европейската общност и нейните държави членки, от една страна, и Канада, от друга страна („Споразумението“), в изпълнение на съответното решение на Съвета, упълномощаващо Комисията да започне тези преговори.
                  
               
                     (2)
                  
                  
                     Споразумението бе подписано на 17 и 18 декември 2009 г., при условие че бъде сключено на по-късна дата, в съответствие с Решение 2010/417/ЕО на Съвета и на Представителите на правителствата на държавите членки на Европейския съюз, заседаващи в рамките на Съвета (2).
                  
               
                     (3)
                  
                  
                     Споразумението е ратифицирано от всички държави членки, с изключение на Република Хърватия. Предвидено е Република Хърватия да се присъедини към Споразумението в съответствие с член 6, параграф 2 от Акта за присъединяване от 2011 г.
                  
               
                     (4)
                  
                  
                     Споразумението следва да бъде одобрено сега от името на Европейския съюз.
                  
               
                     (5)
                  
                  
                     В членове 3 и 4 от Решение 2010/417/ЕО се съдържат разпоредби относно вземането на решения и представителството във връзка с различни уредени в Споразумението въпроси. С оглед на Решението на Съда на Европейския съюз от 28 април 2015 г. по дело C-28/12 обаче прилагането на тези разпоредби следва да се преустанови. Като се имат предвид Договорите, не са необходими нови разпоредби по тези въпроси, както и разпоредби за задължения на държавите членки за предоставяне на информация, подобни на разпоредбите, формулирани в член 5 от Решение 2010/417/ЕО. Следователно членове 3, 4 и 5 от Решение 2010/417/ЕО следва да престанат да бъдат прилагани от датата на влизане в сила на настоящото решение,
                  
               ПРИЕ НАСТОЯЩОТО РЕШЕНИЕ:
         
            Член 1
            С настоящото решение се одобрява от името на Съюза Споразумението за въздушен транспорт между Европейската общност и нейните държави членки, от една страна, и Канада, от друга страна (3).
         
         
            Член 2
            Председателят на Съвета извършва от името на Съюза уведомлението, предвидено в член член 23 от Споразумението, за да изрази съгласието на Съюза за обвързване със Споразумението (4), и прави следното уведомление:
            
               „Като следствие от влизането в сила на 1 декември 2009 г. на Лисабонския договор, Европейският съюз заменя Европейската общност и е неин правоприемник, като от тази дата упражнява всички права и поема всички задължения на Европейската общност. Поради това позоваванията на „Европейската общност“ в текста на Споразумението, където е целесъобразно, трябва да се четат като „Европейският съюз“.“
            
         
         
            Член 3
            Членове 3, 4 и 5 от Решение 2010/417/ЕО престават да се прилагат от датата на влизане в сила на настоящото решение.
         
         
            Член 4
            Настоящото решение влиза в сила в деня на приемането му.
         
         
            Съставено в Люксембург на 15 април 2019 година.
            
               
                  За Съвета
               
               
                  Председател
               
               P. DAEA
            
         
         
            (1)  Съгласие от 2 октомври 2018 г. (все още непубликувано в Официален вестник).
         
            (2)  Решение 2010/417/ЕО на Съвета и на представителите на правителствата на държавите членки на Европейския съюз, заседаващи в рамките на Съвета от 30 ноември 2009 г. за подписването и временното прилагане на Споразумение за въздушен транспорт между Европейската общност и нейните държави членки, от една страна, и Канада, от друга страна (ОВ L 207, 6.8.2010 г., стр. 30).
         
            (3)  Споразумението беше публикувано в ОВ L 207 от 6 август 2010 г., стр. 32, заедно с решението за подписването му.
         
            (4)  Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.